title: Odluka Komisije od 21. veljače 2012. o osnivanju stručne skupine za kaznenu politiku EU-a

text:
298                  HR                              Službeni list Europske unije                                                    01/Sv. 16
32012D0223(01)
23.2.2012.                                        SLUŽBENI LIST EUROPSKE UNIJE                                                         C 53/9
                                                        ODLUKA KOMISIJE
                                                         od 21. veljače 2012.
                                      o osnivanju stručne skupine za kaznenu politiku EU-a
                                                             (2012/C 53/05)
EUROPSKA KOMISIJA,                                                             zaštiti pojedinaca u vezi s obradom osobnih podataka u
                                                                               institucijama i tijelima Zajednice i o slobodnom kretanju
                                                                               takvih podataka (2),
uzimajući u obzir Ugovor o funkcioniranju Europske unije,
                                                                       DONIJELA JE OVU ODLUKU:
budući da:
                                                                                Članak 1.
(1)   Unija, u skladu s člankom 67. stavkom 3. Ugovora,
      nastoji osigurati visoku razinu sigurnosti kroz mjere za                                         Predmet
      sprečavanje i suzbijanje kriminala i, ako je potrebno,
      putem usklađivanja kaznenih zakona.                              Osniva se stručna skupina za kaznenu politiku EU-a, dalje u
                                                                       tekstu „skupina”.
(2)   Komunikacija Komisije Europskom parlamentu, Vijeću,
      Europskom gospodarskom i socijalnom odboru i                                                     Članak 2.
      Odboru regija od 20. rujna 2011. „Ususret kaznenoj
      politici EU-a - osiguravanje učinkovite provedbe politika                                          Zadaće
      EU-a putem kaznenog prava” (1) naglašava važnost                 Zadaće su skupine savjetovati Komisiju o materijalnom
      razvijanja usklađene i dosljedne kaznene politike EU             kaznenom pravu u kontekstu razvoja kaznene politike EU-a.
      koju bi trebalo podržati putem rasprava u stručnoj               To posebno uključuje savjete o bilo kojem pravnom pitanju
      skupini.                                                         koje može proizaći u tom kontekstu i također se odnosi na
                                                                       prikupljanje činjeničnih dokaza za procjenu jesu li mjere
(3)   Stoga je potrebno osnovati skupinu stručnjaka u                  kaznenog zakona EU prijeko potrebne kako bi se osigurala
      području kaznenog prava EU-a i utvrditi njezine zadaće           učinkovita provedba politike Unije, uz savjetovanje s postojećim
      i strukturu.                                                     stručnim skupinama u područjima predmetne politike.
(4)   Skupina bi trebala podržati rad Komisije na razvoju                                              Članak 3.
      kaznene politike EU-a i davati savjete o svim povezanim
                                                                                Savjetovanje
      pitanjima. Skupina bi također trebala savjetovati o priku
      pljanju činjeničnih dokaza za procjenu jesu li mjere             Komisija se može savjetovati sa skupinom o bilo kojem pitanju
      kaznenog zakona EU prijeko potrebne kako bi se osigu            koje se odnosi na razvoj kaznene politike EU-a.
      rala učinkovita provedba politike Unije.
                                                                                Članak 4.
(5)   Skupina bi se trebala sastojati od 20 visoko kvalificiranih
      stručnjaka, imenovanih u osobnom svojstvu i uravnote                                   Članstvo - imenovanje
      ženo zastupljenih u smislu stručnog obrazovanja i                1.     Skupina se sastoji od najviše 20 članova. Članovi su poje
      geografskih regija.                                              dinci imenovani u osobnom svojstvu.
(6)   Mandat članova grupe trebao bi biti na tri godine i trebao       2.     Članove imenuje glavni direktor Glavne uprave za pravo
      bi biti obnovljiv.                                               suđe između stručnjaka s iznimnom kompetencijom u području
                                                                       kaznenog prava. Postupak izbora članova provodi se tako da se
(7)   Trebalo bi utvrditi pravila o objavi podataka od strane          osigura visoka razina stručnosti i, što je više moguće, odgova
      članova skupine.                                                 rajuća ravnoteža u smislu raspona kompetencija, geografskog
                                                                       podrijetla i spola, uzimajući u obzir posebne zadaće stručne
                                                                       skupine i vrstu potrebne stručnosti.
(8)   Osobni podaci koji se odnose na članove skupine trebali
      bi se obrađivati u skladu s Uredbom (EZ) br. 45/2001
      Europskog parlamenta i Vijeća od 18. prosinca 2000. o            (2) Uredba (EZ) br. 45/2001 Europskog parlamenta i Vijeća od
                                                                           18. prosinca 2000. o zaštiti pojedinaca u vezi s obradom osobnih
                                                                           podataka u institucijama i tijelima Zajednice i o slobodnom kretanju
(1) COM(2011.) 573 konačni.                                                takvih podataka (SL L 8, 12.1.2001., str. 1.).
 ---pagebreak--- 01/Sv. 16             HR                                Službeni list Europske unije                                                     299
3.     Skupina uključuje stručnjake iz znanstvenih i istraživačkih        Ugovorima i njihovim provedbenim pravilima, kao i pravila
institucija, kao i pravnika praktičara.                                   Komisije o sigurnosti u pogledu zaštite klasificiranih informacija
                                                                          Europske unije, utvrđenim u Prilogu Odluke Komisije
4.     Članovi se imenuju u osobnom svojstvu na mandat od tri             2001/844/EZ/EZUČ/Euratom (1). Ako oni ne poštuju ove
godine. Prihvaćanjem članstva u skupini, članovi se obvezuju              obveze, Komisija može poduzeti sve odgovarajuće mjere.
djelovati neovisno i u javnom interesu. Ako dođe do sukoba
interesa pojedinog stručnjaka, službe Komisije mogu isključiti            5.     Komisija pruža usluge tajništva skupini.
tog stručnjaka iz skupine ili iz pojedinog sastanka skupine ili
mogu odlučiti da se taj stručnjak mora suzdržati od rasprave o            6.     Skupina može usvojiti poslovnik na temelju standardnih
predmetnim točkama na dnevnom redu. Članovi skupine ostaju                poslovnika za stručne skupine.
na dužnosti do zamjene ili do kraja mandata. Njihov mandat
može se obnoviti.                                                         7.     Komisija objavljuje relevantne informacije o radnjama koje
                                                                          provodi skupina tako da ih uključuje u Registar ili putem
5.     Članovi koji više ne mogu učinkovito doprinijeti raspra           poveznice iz Registra na namjensku internetsku stranicu.
vama skupine, koji daju ostavku ili koji ne ispunjavaju uvjete iz
stavka 3. ovog članka ili članka 339. Ugovora, mogu se zami                                            Članak 6.
jeniti za ostatak svog mandata.
                                                                                Troškovi sastanaka
6.     Imena članova se objavljuju u Registru stručnih skupina
Komisije i drugih sličnih subjekata (dalje u tekstu „Registar”) i na      1.     Sudionicima u radu skupine ne plaća se naknada za posao
internetskoj stranici Glavne uprave za pravosuđe. Osobni podaci           koji obavljaju.
članova prikupljaju se, obrađuju i objavljuju u skladu s
Uredbom (EZ) br 45/2001.                                                  2.     Putne troškove i dnevnice članova u vezi s radom skupine
                                                                          nadoknađuje Komisija u skladu s odredbama koje su na snazi u
                             Članak 5.                                    Komisiji.
                            Djelovanje                                    3.     Ti se troškovi nadoknađuju u granicama raspoloživih sred
                                                                          stava dodijeljenih u okviru godišnjeg postupka za dodjelu sred
1.     Skupinom predsjedava predstavnik Komisije.
                                                                          stava.
2.     U dogovoru s Komisijom, mogu se osnovati podskupine
za razmatranje pojedinih pitanja na temelju nadležnosti koju je                                         Članak 7.
uspostavila skupina. Takve se podskupine raspuštaju čim završe                                     Stupanje na snagu
svoje mandate.
                                                                          Ova Odluka stupa na snagu na dan objave u Službenom listu
3.     Predstavnik Komisije može pozvati stručnjake izvan                 Europske unije.
skupine s posebnom kompetencijom o temi dnevnog reda da
sudjeluju u radu skupine ili podskupine na ad hoc osnovi. Osim
toga, predstavnik Komisije može dati status promatrača poje
                                                                          Sastavljeno u Bruxellesu 21. veljače 2012.
dincima, organizacijama kako je utvrđeno u Pravilu 8. stavku 3.
horizontalnih pravila o stručnim skupinama i zemljama kandi
datkinjama.                                                                                Za Komisiju
4.     Članovi skupine, kao i pozvani stručnjaci i promatrači,                                                 Viviane REDING
moraju se pridržavati obveza profesionalne tajnosti utvrđenih                                                   Potpredsjednica
                                                                          (1) Odluka Komisije od 29. studenoga 2001. o izmjeni njezina unutar
                                                                              njeg Poslovnika (SL L 317, 3.12.2001., str. 1.).


title: 2001/214/EZ: Odluka Vijeća od 26. veljače 2001. o potpisivanju, u ime Europske zajednice, Sporazuma u obliku Memoranduma o razumijevanju između Europske zajednice i Demokratske Socijalističke Republike Šri Lanke o aranžmanima u području pristupa tržištu za tekstilne proizvode i odjevne predmete, te o odobravanju njegove privremene primjene

text:
               11/Sv. 114

               HR

               Službeni list Europske unije

               39

         32001D0214

               L 080/11

               SLUŽBENI LIST EUROPSKE UNIJE

         ODLUKA VIJEĆA
   od 26. veljače 2001.
   o potpisivanju, u ime Europske zajednice, Sporazuma u obliku Memoranduma o razumijevanju između Europske zajednice i Demokratske Socijalističke Republike Šri Lanke o aranžmanima u području pristupa tržištu za tekstilne proizvode i odjevne predmete, te o odobravanju njegove privremene primjene
   (2001/214/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s člankom 300. stavkom 2. prvim i drugim podstavkom,
   uzimajući u obzir prijedlog Komisije,
   budući da:

               (1)

               Komisija je pregovorima postigla dogovor u ime Zajednice o bilateralnom Sporazumu u obliku Memoranduma o razumijevanju o trgovini tekstilnim proizvodima sa Šri Lankom.

               (2)

               Sporazum u obliku Memoranduma o razumijevanju parafiran je 5. prosinca 2000.

               (3)

               Sporazum u obliku Memoranduma o razumijevanju treba potpisati u ime Zajednice.

               (4)

               Kako bi se odmah omogućila korist od Sporazuma za obje stranke nastavno na relevantno obavješćivanje WTO-a, primjereno je primijeniti ovaj Sporazum na privremenoj osnovi od 1. prosinca 2000. u očekivanju završetka relevantnih postupaka za njegovo formalno sklapanje, uz uvjet reciprociteta,

         ODLUČILO JE:
   Članak 1.
   Uzimajući u obzir njegovo moguće kasnije sklapanje, predsjednik Vijeća ovlašćuje se imenovati osobe opunomoćene u ime Europske zajednice za potpisivanje Sporazuma u obliku Memoranduma o razumijevanju o trgovini tekstilnim proizvodima sa Šri Lankom.
   Tekst Sporazuma priložen je ovoj Odluci.
   Članak 2.
   Uz uvjet reciprociteta Sporazum u obliku Memoranduma o razumijevanju primjenjuje se privremeno od 1. prosinca 2000. u očekivanju završetka postupaka za njegovo formalno sklapanje.
   Članak 3.
   1.   Komisija u skladu s postupkom iz članka 17. Uredbe Vijeća 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1) može promijeniti primjenu sustava dvostruke provjere za određene proizvode, nakon savjetovanja sa Šri Lankom u skladu s točkom 7. Memoranduma o razumijevanju.
   2.   Komisija će ponovno primijeniti režim kvota u slučaju da Šri Lanka ne uspije ispuniti obveze obuhvaćene točkama 2. i 6. Memoranduma o razumijevanju u skladu s postupkom iz članka 17. Uredbe br. 3030/93.

      Sastavljeno u Bruxellesu 26. veljače 2001.

            Za Vijeće

            Predsjednik

         A. LINDH

      (1)  SL L 275, 8.11.1993. Uredba kako je zadnje izmijenjena Uredbom Vijeća (EZ) br. 824/97 (SL L 119, 8.5.1997., str. 1.).


title: 2009/82/EZ, Euratom: Odluka Vijeća i Komisije od 18. prosinca 2008. o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 119

               HR

               Službeni list Europske unije

               24

         32009D0082

               L 026/5

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 18. prosinca 2008.
   o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2009/82/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. zadnju rečenicu i članak 55., članak 57. stavak 2., članak 71., članak 80. stavak 2., članak 93., članak 94., članak 133. i članak 181.a u vezi člankom 300. stavkom 2. drugom rečenicom i člankom 300. stavkom 3. prvim podstavkom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir odobrenje Vijeća prema članku 101. Ugovora o osnivanju Europske zajednice za atomsku energiju,
   budući da:

               (1)

               Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji, potpisan je u ime Zajednice i država članica 11. lipnja 2008. u skladu s Odlukom Vijeća 2008/628/EZ (2).

               (2)

               Do stupanja na snagu, Protokol se privremeno primjenjuje od 1. siječnja 2007.

               (3)

               Protokol treba sklopiti,

         ODLUČILI SU:
   Članak 1.
   Ovime se u ime Zajednice, Europske zajednice za atomsku energiju i država članica odobrava Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Kirgiske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji (3).
   Članak 2.
   Predsjednik Vijeća daje obavijest iz članka 3. Protokola u ime Zajednice i njezinih država članica. Predsjednik Komisije istodobno šalje navedenu obavijest u ime Europske zajednice za atomsku energiju.

      Sastavljeno u Bruxellesu 18. prosinca 2008.

            Za Vijeće

            Predsjednik

         M. BARNIER

            Za Komisiju

            Predsjednik

         José Manuel BARROSO

      (1)  Mišljenje doneseno 2. rujna 2008. (još nije objavljeno u Službenom listu).

      (2)  SL L 205, 1.8.2008., str. 40.

      (3)  SL L 205, 1.8.2008., str. 42.


title: 2014/563/EU: Odluka Europskog parlamenta od 3. travnja 2014. o razrješnici za izvršenje proračuna Prevoditeljskog centra za tijela Europske unije za financijsku godinu 2012.

text:
               5.9.2014

               HR

               Službeni list Europske unije

               L 266/165

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Prevoditeljskog centra za tijela Europske unije za financijsku godinu 2012.
   (2014/563/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Prevoditeljskog centra za tijela Europske unije za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Prevoditeljskog centra za tijela Europske unije za financijsku godinu 2012., zajedno s odgovorima Centra (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2965/94 od 28. studenoga 1994. o osnivanju Prevoditeljskog centra za tijela Europske unije (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0205/2014),

               1.

               daje razrješnicu direktorici Prevoditeljskog centra za tijela Europske unije za izvršenje proračuna Centra za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Prevoditeljskog centra za tijela Europske unije, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 15.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 314, 7.12.1994., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2014/258/ZVSP: Odluka Političkog i sigurnosnog odbora EUBAM Libya/3/2014 od 30. travnja 2014 . o produljenju mandata voditelja misije Europske unije za pomoć u integriranom upravljanju granica u Libiji (EUBAM Libya)

text:
               9.5.2014

               HR

               Službeni list Europske unije

               L 136/25

         ODLUKA POLITIČKOG I SIGURNOSNOG ODBORA EUBAM LIBYA/3/2014
   od 30. travnja 2014.
   o produljenju mandata voditelja misije Europske unije za pomoć u integriranom upravljanju granica u Libiji (EUBAM Libya)
   (2014/258/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Lybia) (1),
   budući da:

               (1)

               Na temelju članka 9. stavka 1. Odluke 2013/233/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke za potrebe izvršavanja političkog nadzora i strateškog usmjeravanja misije Europske unije za pomoć u integriranom upravljanju granica u Libiji, (EUBAM Libya), uključujući odluku o imenovanju voditelja misije na prijedlog Visokog predstavnika Unije za vanjske poslove i sigurnosnu politiku (VP).

               (2)

               Dana 24. svibnja 2013. PSO je donio Odluku EUBAM Libya/1/2013 (2) o imenovanju g. Anttija Juhanija Hartikainena voditeljem misije EUBAM Libya za razdoblje od 22. svibnja 2013. do 21. svibnja 2014.

               (3)

               Dana 14. travnja 2014. VP je predložio produljenje mandata g. Anttija Juhanija Hartikainena kao voditelja misije EUBAM Libya do 21. svibnja 2015.

         DONIO JE OVU ODLUKU:
   Članak 1.
   Mandat g. Anttija Juhanija Hartikainena kao voditelja misije EUBAM Libya ovime se produljuje do 21. svibnja 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 30. travnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 138, 24.5.2013., str. 15.

      (2)  Odluka Političkog i sigurnosnog odbora EUBAM LIBYA/1/2013 od 24. svibnja 2013. o imenovanju voditelja misije Europske unije za pomoć u integriranom upravljanju granica u Libiji (EUBAM Libya) (SL L 147, 1.6.2013., str. 13.).


title: Odluka Političkog i sigurnosnog odbora (ZVSP) 2016/396 od 15. ožujka 2016. o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) i o stavljanju izvan snage Odluke (ZVSP) 2015/173 (EUTM Somalia/1/2016)

text:
               18.3.2016

               HR

               Službeni list Europske unije

               L 73/99

         ODLUKA POLITIČKOG I SIGURNOSNOG ODBORA (ZVSP) 2016/396
   od 15. ožujka 2016.
   o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) i o stavljanju izvan snage Odluke (ZVSP) 2015/173 (EUTM Somalia/1/2016)
   POLITIČKI I SIGURNOSNI ODBOR,
   uzimajući u obzir Ugovor o osnivanju Europske unije, a posebno njegov članak 38.,
   uzimajući u obzir Odluku Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (1), a posebno njezin članak 5.,
   budući da:

               (1)

               Na temelju Odluke 2010/96/ZVSP Politički i sigurnosni odbor (PSO) ovlašten je, u skladu s člankom 38. Ugovora o Europskoj uniji, da donosi odgovarajuće odluke koje se tiču političke kontrole i strateškog usmjeravanja misije EUTM Somalia, uključujući odluke o imenovanju zapovjednika misije EU-a.

               (2)

               PSO je 3. veljače 2015. donio Odluku (ZVSP) 2015/173 (2) o imenovanju brigadnog generala Antonija MAGGIJA zapovjednikom misije EU-a za EUTM Somalia.

               (3)

               Italija je 9. veljače 2016. predložila imenovanje brigadnog generala Maurizija MORENE novim zapovjednikom misije EU-a za EUTM Somalia kako bi na toj dužnosti naslijedio brigadnog generala Antonija MAGGIJA.

               (4)

               Vojni odbor EU-a preporučio je 24. veljače 2016. da PSO imenuje brigadnog generala Maurizija MORENU zapovjednikom misije EU-a za EUTM Somalia kako bi na toj dužnosti naslijedio brigadnog generala Antonija MAGGIJA od 21. ožujka 2016.

               (5)

               Odluku (ZVSP) 2015/173 trebalo bi staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Brigadni general Maurizio MORENA imenuje se zapovjednikom misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) od 21. ožujka 2016.
   Članak 2.
   Odluka (ZVSP) 2015/173 stavlja se izvan snage.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. ožujka 2016.

            Za Politički i sigurnosni odbor

            Predsjednik

         W. STEVENS

      (1)  SL L 44, 19.2.2010., str. 16.

      (2)  Odluka Političkog i sigurnosnog odbora (ZVSP) 2015/173 od 3. veljače 2015. o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija) i o stavljanju izvan snage Odluke EUTM Somalija/1/2013 (EUTM Somalija/1/2015) (SL L 29, 5.2.2015., str. 14.).


title: Odluka Vijeća 2011/168/ZVSP od 21. ožujka 2011. o Međunarodnom kaznenom sudu i o stavljanju izvan snage Zajedničkog stajališta 2003/444/ZVSP

text:
               18/Sv. 005

               HR

               Službeni list Europske unije

               212

         32011D0168

               L 076/56

               SLUŽBENI LIST EUROPSKE UNIJE

               21.03.2011.

      ODLUKA VIJEĆA 2011/168/ZVSP
   od 21. ožujka 2011.
   o Međunarodnom kaznenom sudu i o stavljanju izvan snage Zajedničkog stajališta 2003/444/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               U svom djelovanju na međunarodnoj sceni, Unija nastoji poboljšati načela demokracije, vladavine prava, univerzalnosti i nedjeljivosti ljudskih prava i temeljnih sloboda, poštivanja ljudskog dostojanstva, načela jednakosti i solidarnosti te poštovanja načela Povelje Ujedinjenih naroda i međunarodnog prava, kako je predviđeno člankom 21. Ugovora. Unija nastoji razviti odnose i izgraditi partnerstva s, između ostalog, međunarodnim organizacijama koje dijele ova načela.

               (2)

               Jedan od ciljeva Unije je očuvanje mira, sprečavanje sukoba i jačanje međunarodne sigurnosti u skladu s ciljevima i načelima Povelje Ujedinjenih naroda.

               (3)

               Rimski statut Međunarodnog kaznenog suda, (dalje u tekstu „Rimski statut”), stupio je na snagu 1. srpnja 2002.

               (4)

               Sve države članice ratificirale su Rimski statut.

               (5)

               Načela Rimskog statuta, kao i ona koja uređuju funkcioniranje Međunarodnog kaznenog suda, (dalje u tekstu „MKS”), u potpunosti su u skladu s načelima i ciljevima Unije. Teška kaznena djela pod nadležnošću MKS-a važno su pitanje za međunarodnu zajednicu kao cjelinu te za Uniju i njezine države članice.

               (6)

               Unija i njezine države članice odlučne su zaustaviti nekažnjavanje počinitelja tih kaznenih dijela poduzimanjem mjera na nacionalnoj razini i poboljšanjem međunarodne suradnje kako bi se osigurao njihov kazneni progon.

               (7)

               Unija i MKS potpisali su 10. travnja 2006. sporazum o suradnji i pomoći koji je stupio na snagu 1. svibnja 2006. (1)

               (8)

               Načela i propisi međunarodnog kaznenog prava sadržani u Rimskom statutu trebali bi se uzeti u obzir u ostalim međunarodnim pravnim instrumentima.

               (9)

               Unija je uvjerena da je univerzalno pristupanje Rimskom statutu važno za potpunu učinkovitost MKS-a i, u tu svrhu, smatra da treba podržati inicijative za povećanje prihvaćanja Rimskog statuta, pod uvjetom da su u skladu s tekstom i duhom Rimskog statuta.

               (10)

               Najvažnije je očuvanje integriteta Rimskog statuta i neovisnosti MKS-a.

               (11)

               Vijeće je 30. rujna 2002. u svojim zaključcima o Međunarodnom kaznenom sudu razvio niz načela priloženih tim zaključcima kako bi služili kao smjernice državama članicama prilikom razmatranja nužnosti i područja primjene mogućih sporazuma ili aranžmana kao odgovor na prijedloge o uvjetima predaje osoba MKS-u.

               (12)

               Vijeće je 25. svibnja 2010. donijelo zaključke o Revizijskoj konferenciji Rimskog statuta Međunarodnog kaznenog suda, (dalje u tekstu „Revizijska konferencija”), koja je održana u Kampali, Uganda, od 31. svibnja do 11. lipnja 2010.

               (13)

               Revizijska konferencija usvojila je izmjene Rimskog statuta u skladu s njegovim člankom 5. stavkom 2. radi definiranja kaznenog djela agresije i utvrđivanja uvjeta pod kojima MKS može izvršavati nadležnost s obzirom na to kazneno djelo; usvojila je izmjene Rimskog statuta o proširenju nadležnosti MKS-a na tri dodatna ratna zločina počinjena u oružanim sukobima koji nisu međunarodnog karaktera; i odlučila je za sada zadržati članak 124. Rimskog statuta. Te izmjene podliježu ratifikaciji ili prihvaćanju i stupaju na snagu u skladu s člankom 121, stavkom 5. Rimskog statuta. MKS izvršava nadležnost nad kaznenim djelom agresije podložno odluci koju nakon 1. siječnja 2017. treba usvojiti ista većina država stranaka koja je potrebna i za usvajanje izmjena Rimskog statuta.

               (14)

               Unija se na Revizijskoj konferencije obvezala preispitati i ažurirati svoje instrumente u potpori MKS-u te nastaviti promicati univerzalnost i očuvanje integriteta Rimskog statuta.

               (15)

               Provedba Rimskog statuta zahtijeva praktične mjere koje bi Unija i njezine države članice trebale u potpunosti podržati.

               (16)

               Akcijski plan koji je, između ostalog, zahtijevan Rezolucijom o stupanju na snagu Statuta Međunarodnog kaznenog suda koju je 28. veljače 2002. odobrio Europski parlament kao nastavak Zajedničkog stajališta Vijeća 2001/443/ZVSP od 11. lipnja 2001. o Međunarodnom kaznenom sudu (2), usvojen je 4. veljače 2004. i trebao bi se prilagoditi na odgovarajući način.

               (17)

               Obzirom na gore navedeno, Zajedničko stajalište 2003/444/ZVSP od 16. lipnja 2003. o Međunarodnom kaznenom sudu (3) trebalo bi staviti izvan snage i zamijeniti ovom Odlukom,

         DONIJELO JE OVU ODLUKU:
   Članak 1.
   1.   Za potrebe sprečavanja i smanjenja počinjenja teških kaznenih djela koja su pod njegovom nadležnošću, Međunarodni kazneni sud, (dalje u tekstu „MKS”), važno je sredstvo promicanja poštivanja međunarodnog humanitarnog prava i ljudskih prava i tako doprinosi slobodi, sigurnosti, pravdi i vladavini prava, kao i očuvanju mira, sprečavanju sukoba i jačanju međunarodne sigurnosti, u skladu s ciljevima i načelima Povelje Ujedinjenih naroda.
   2.   Cilj je ove Odluke poboljšati univerzalnu potporu Rimskom statutu Međunarodnog kaznenog suda, (dalje u tekstu „Rimski statut”), promicanjem najšireg mogućeg sudjelovanja u njemu, radi očuvanja Rimskog statuta, podupiranja neovisnosti MKS-a i njegova uspješnog i učinkovitog djelovanja, podupiranja suradnje s MKS-om i podupiranjem provedbe načela komplementarnosti.
   Članak 2.
   1.   Kako bi doprinijeli cilju najšireg mogućeg sudjelovanja u Rimskom statutu, Unija i njezine države članice ulažu sve napore kako bi unaprijedile taj proces pokretanjem pitanja najšire moguće ratifikacije, prihvaćanja, odobrenja ili pristupanja Rimskom statutu i provedbe Rimskog statuta u pregovorima, uključujući pregovore o sporazumima ili političke dijaloge s trećim državama, skupinama država ili odgovarajućim regionalnim organizacijama, kad god je to prikladno.
   2.   Unija i njezine države članice doprinose i drugim sredstvima sudjelovanju i provedbi Rimskog statuta širom svijeta, kao što je usvajanje inicijativa za promicanje širenja vrijednosti, načela i odredbi Rimskog statuta i povezanih instrumenata. U potporu ciljeva ove Odluke, Unija, prema potrebi, surađuje s ostalim zainteresiranim državama, međunarodnim institucijama, nevladinim organizacijama i ostalim predstavnicima civilnog društva.
   3.   Države članice razmjenjuju sa svim zainteresiranim državama svoja vlastita iskustva o pitanjima povezanim s provedbom Rimskog statuta i, prema potrebi, pružaju ostale oblike potpore tom cilju. Države članice, na zahtjev, doprinose putem tehničke i, prema potrebi, financijske pomoći zakonodavnom radu potrebnom za sudjelovanje i provedbu Rimskog statuta od strane trećih država. Unija može, na zahtjev, doprinijeti i putem takve pomoći. Države koje žele postati stranke Rimskog statuta ili surađivati s MKS-om potiče se na obavješćivanje Unije o problemima s kojima se susreću na tom putu.
   4.   Prilikom provedbe ovog članka, Unija i njezine države članice koordiniraju političku i tehničku potporu MKS-u pogledu različitih država ili skupina država.
   Članak 3.
   Kako bi podržale neovisnost MKS-a, Unija i njezine države članice osobito:

               (a)

               potiču države stranke da bez odlaganja i u potpunosti prenesu svoje procijenjene doprinose u skladu s odlukama Skupštine država stranaka;

               (b)

               ulažu sve napore s ciljem pristupanja ili ratifikacije Sporazuma o povlasticama i imunitetima Međunarodnog kaznenog suda od strane država članica u najkraćem mogućem roku i promiču takvo pristupanje ili ratifikaciju od strane ostalih država; i

               (c)

               nastoje, na odgovarajući način, podržati razvoj osposobljavanja i pomoći za suce, državne odvjetnike, dužnosnike i branitelje u radu povezanom s MKS-om.

         Članak 4.
   1.   Unija i njezine države članice pažljivo prate razvoj događanja koja se odnose na suradnju s MKS-om u skladu s Rimskim statutom.
   2.   Unija prati provedbu Sporazuma između Međunarodnog kaznenog suda i Europske unije o suradnji i pomoći.
   3.   Unija i njezine države članice razmatraju, prema potrebi, sklapanje ad hoc aranžmana i sporazuma kako bi se omogućilo učinkovito funkcioniranje MKS-a i potiču treće stranke da to učine.
   4.   Unija i njezine države članice nastavljaju, prema potrebi, privući pozornost trećih država na zaključke Vijeća od 30. rujna 2002. o Međunarodnom kaznenom sudu i njima priloženim Vodećim načelima EU-a u pogledu prijedlogâ za sporazume i aranžmane koji se odnose na uvjete predaje osoba MKS-u.
   Članak 5.
   Unija i njezine države članice, prema potrebi, poduzimaju inicijative ili mjere kako bi osigurale provedbu načela komplementarnosti na nacionalnoj razini.
   Članak 6.
   Vijeće i visoki predstavnik Unije za vanjske poslove i sigurnosnu politiku, prema potrebi, koordiniraju mjere Unije i njezinih država članica za provedbu članaka 2. do 5.
   Članak 7.
   Države članice surađuju kako bi osigurale neometano funkcioniranje Skupštine država stranaka u svakom pogledu.
   Članak 8.
   Unija osigurava dosljednost i usklađenost svojih instrumenata i politika u svim područjima svojeg vanjskog i unutarnjeg djelovanja koji se odnose na najteža međunarodna kaznena djela iz Rimskog statuta.
   Članak 9.
   Vijeće, prema potrebi, preispituje ovu Odluku.
   Članak 10.
   Zajedničko stajalište 2003/444/ZVSP ovime se stavlja izvan snage i zamjenjuje ovom Odlukom. Upućivanja na Zajedničko stajalište 2003/444/ZVSP stavljeno izvan snage tumače se kao upućivanja na ovu Odluku.
   Članak 11.
   Ova Odluka stupa na snagu na dan donošenja.

      Sastavljeno u Bruxellesu 21. ožujka 2011.

            Za Vijeće

            Predsjednica

         C. ASHTON

      (1)  SL L 115, 28.4.2006., str. 50.

      (2)  SL L 155, 12.6.2001., str. 19.

      (3)  SL L 150, 18.6.2003., str. 67.


title: 2014/48/EU: Odluka Vijeća od 28. siječnja 2014. o sklapanju Protokola kojim se određuju ribolovne mogućnosti i financijski doprinos utvrđeni Sporazumom o partnerstvu u ribarstvu između Europske zajednice s jedne strane i Vlade Danske i Lokalne vlade Grenlanda s druge strane

text:
               31.1.2014

               HR

               Službeni list Europske unije

               L 28/1

      ODLUKA VIJEĆA

   od 28. siječnja 2014.
   o sklapanju Protokola kojim se određuju ribolovne mogućnosti i financijski doprinos utvrđeni Sporazumom o partnerstvu u ribarstvu između Europske zajednice s jedne strane i Vlade Danske i Lokalne vlade Grenlanda s druge strane
   (2014/48/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Dana 28. lipnja 2007., Vijeće je donijelo Uredbu (EZ) br. 753/2007 (1) o sklapanju Sporazuma o partnerstvu u ribarstvu između Europske zajednice i Vlade Danske i Lokalne vlade Grenlanda (2) („Sporazum”). Uredbi je bio priložen Protokol („sadašnji Protokol”) kojim se određuju ribolovne mogućnosti i financijski doprinos utvrđeni Sporazumom (3). Sadašnji Protokol istječe 31. prosinca 2012.

               (2)

               Unija je pregovarala s vladom Danske i Lokalnom vladom Grenlanda o novom Protokolu uz Sporazum kojim se određuju ribolovne mogućnosti i financijski doprinos („Protokol”).

               (3)

               Protokol je potpisan u skladu s Odlukom Vijeća 2012/653/EU (4) podložno njegovu kasnijem sklapanju, i privremeno će se primjenjivati od 1. siječnja 2013.

               (4)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol kojim se određuju ribolovne mogućnosti i financijski doprinos utvrđeni Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane, odobrava se u ime Unije (5).
   Članak 2.
   Predsjednik Vijeća, u ime Unije, daje obavijest predviđenu člankom 13. Protokola.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 28. siječnja 2014.

            Za Vijeće

            Predsjednik

         G. STOURNARAS

      (1)  SL L 172, 30.6.2007., str. 1.

      (2)  SL L 172, 30.6.2007., str. 4.

      (3)  SL L 172, 30.6.2007., str. 9.

      (4)  SL L 293, 23.10.2012., str. 4.

      (5)  Tekst Protokola je objavljen u SL L 293, 23.10.2012., str. 5., zajedno s odlukom o potpisu.


title: 2014/122/EU: Odluka Vijeća od 11. veljače 2014. o potpisivanju, u ime Europske unije i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji

text:
               8.3.2014

               HR

               Službeni list Europske unije

               L 69/2

      ODLUKA VIJEĆA

   od 11. veljače 2014.
   o potpisivanju, u ime Europske unije i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji
   (2014/122/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir Akt o pristupanju Republike Hrvatske, a posebno njegov članak 6. stavak 2.,
   uzimajući u obzir prijedlog Europske komisije,
   budući da:

               (1)

               Vijeće je 24. rujna 2012. ovlastilo Komisiju da započne pregovore sa Švicarskom Konfederacijom o prilagodbi, putem dogovaranja Protokola („Protokol”), Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Hrvatske kao ugovorne stranke s obzirom na proširenje Europske unije. Hrvatska je pristupila Europskoj uniji 1. srpnja 2013.

               (2)

               Pregovori o Protokolu nedavno su završeni.

               (3)

               Protokol bi stoga trebalo potpisati u ime Europske unije i njezinih država članica, podložno njegovu kasnijem sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Europske Unije i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji, podložno sklapanju navedenog Protokola.
   Članak 2.
   Predsjednik Vijeća ovlašćuje se za određivanje osobe ovlaštene za potpisivanje Protokola u ime Unije i njezinih država članica.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 11. veljače 2014.

            Za Vijeće

            Predsjednik

         E. VENIZELOS


title: Odluka (EU, Euratom) 2016/1657 predstavnika vlada država članica od 7. rujna 2016. o imenovanju jednog suca Općeg suda

text:
               15.9.2016

               HR

               Službeni list Europske unije

               L 247/18

         ODLUKA (EU, Euratom) 2016/1657 PREDSTAVNIKA VLADA DRŽAVA ČLANICA
   od 7. rujna 2016.
   o imenovanju jednog suca Općeg suda
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 254. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:

               (1)

               U skladu s člancima 5. i 7. Protokola br. 3 o Statutu Suda Europske unije i slijedom ostavke g. Carla WETTERA koja stupa na snagu 19. rujna 2016., potrebno je imenovati suca Općeg suda za preostalo vrijeme trajanja mandata g. Carla WETTERA, to jest do 31. kolovoza 2019.

               (2)

               G. Ulf ÖBERG predložen je kao kandidat za slobodno mjesto.

               (3)

               Odbor uspostavljen člankom 255. Ugovora o funkcioniranju Europske unije dostavio je mišljenje o prikladnosti g. Ulfa ÖBERGA za obnašanje funkcije suda Općeg suda,

         DONIJELI SU OVU ODLUKU:
   Članak 1.
   G. Ulf ÖBERG imenuje se sucem Općeg suda za razdoblje od 19. rujna 2016. do 31. kolovoza 2019.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 7. rujna 2016.

            Predsjednik

         P. JAVORČÍK


title: Odluka Vijeća 2014/674/ZVSP od 25. rujna 2014. o izmjeni i produljenju Odluke 2010/565/ZVSP o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo)

text:
               26.9.2014

               HR

               Službeni list Europske unije

               L 282/24

         ODLUKA VIJEĆA 2014/674/ZVSP
   od 25. rujna 2014.
   o izmjeni i produljenju Odluke 2010/565/ZVSP o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. rujna 2010. donijelo Odluku 2010/565/ZVSP (1), koja je zadnje izmijenjena Odlukom 2013/468/ZVSP (2). Odluka 2010/565/ZVSP prestaje važiti 30. rujna 2014.

               (2)

               Politički i sigurnosni odbor (PSO) 18. lipnja 2014. odobrio je modalitete za tranziciju misije EUSEC RD Congo, u okviru budućeg angažmana EU-a u potporu reformi sigurnosnog sektora (RSS) u Demokratskoj Republici Kongu, što uključuje produljenje misije za devet mjeseci, do 30. lipnja 2015., za provedbu konačne tranzicije s ciljem predaje njezinih zadaća.

               (3)

               Misija EUSEC RD Congo provodit će se u kontekstu situacije koja se može pogoršati i spriječiti postizanje ciljeva vanjskog djelovanja Unije kako je određeno u članku 21. Ugovora o Europskoj uniji (UEU),

         DONIJELO JE OVU ODLUKU:
   Članak 1.
   Odluka 2010/565/ZVSP mijenja se kako slijedi:

               (1)

               članak 2. zamjenjuje se sljedećim:
               „Članak 2.
               Zadaće misije
               Misija nastoji, u bliskoj suradnji i koordinaciji s drugim akterima u međunarodnoj zajednici, posebno s Ujedinjenim narodima i misijom MONUSCO, i ostvarujući ciljeve utvrđene u članku 1., pružiti praktičnu podršku u području RSS-a stvaranjem uvjetâ za olakšavanje kratkoročne i srednjoročne provedbe aktivnosti i projekata na temelju smjernica koje su usvojila tijela Konga u planu reforme FARDC-a i kako je određeno programom djelovanja misije, što uključuje:

                           (a)

                           daljnju potporu na strateškoj razini uz uključivanje aktivnosti povezanih s kampanjom protiv nekažnjavanja u područjima poštovanja ljudskih prava, uključujući spolno nasilje;

                           (b)

                           daljnju potporu pri konsolidaciji uprave i uspostavi sustava za upravljanje ljudskim potencijalima, na temelju rada u tijeku radi poboljšanja autonomije procesa;

                           (c)

                           poboljšanje operativnih kapaciteta FARDC-a, putem rada s vojnim tijelima na održivosti sustava vojnog obrazovanja, usredotočujući se na škole za časnike i dočasnike.”

                     ;

               (2)

               u članku 3. stavak 1. zamjenjuje se sljedećim:
               „1.   Struktura misije EUSEC RD Congo u skladu je s njezinim dokumentima za planiranje.”;

               (3)

               u članku 5. stavak 4. briše se;

               (4)

               članak 9. zamjenjuje se sljedećim:
               „Članak 9.
               Financijski aranžmani
               1.   Financijski referentni iznos namijenjen pokrivanju rashoda povezanih s misijom za razdoblje od 1. listopada 2010. do 30. rujna 2011. iznosi 12 600 000 EUR.
               Financijski referentni iznos namijenjen pokrivanju rashoda povezanih s misijom za razdoblje od 1. listopada 2011. do 30. rujna 2012. iznosi 13 600 000 EUR.
               Financijski referentni iznos namijenjen pokrivanju rashoda povezanih s misijom za razdoblje od 1. listopada 2012. do 30. rujna 2013. iznosi 11 000 000 EUR.
               Financijski referentni iznos namijenjen pokrivanju rashoda povezanih s misijom za razdoblje od 1. listopada 2013. do 30. rujna 2014. iznosi 8 455 000 EUR.
               Financijski referentni iznos namijenjen pokrivanju rashoda povezanih s misijom za razdoblje od 1. listopada 2014. do 30. lipnja 2015. iznosi 4 600 000 EUR.
               2.   Svim se rashodima upravlja u skladu s pravilima i postupcima koji se primjenjuju na opći proračun Unije. Sudjelovanje fizičkih i pravnih osoba u dodjeli ugovora o javnoj nabavi od strane misije EUSEC RD Congo otvoreno je bez ograničenjâ. Nadalje, u odnosu na robu koju kupuje misija EUSEC RD Congo, ne primjenjuje se pravilo o podrijetlu. Podložno odobrenju Komisije, misija može s državama članicama, državom domaćinom, trećim državama sudionicama i drugim međunarodnim akterima sklapati tehničke aranžmane u pogledu nabave opreme, usluga i prostora za misiju EUSEC RD Congo.
               3.   Misija EUSEC RD Congo odgovorna je za izvršenje proračuna Misije. U tu svrhu misija EUSEC RD Congo potpisuje sporazum s Komisijom.
               4.   Ne dovodeći u pitanje odredbe o statusu misije EUSEC RD Congo i njezinog osoblja, misija EUSEC RD Congo odgovorna je za sve zahtjeve i obveze koji proizlaze iz provedbe mandata počevši od 1. listopada 2013., uz izuzetak svih zahtjeva koji se odnose na tešku povredu dužnosti voditelja misije, za koju voditelj misije snosi odgovornost.
               5.   Provedbom financijskih aranžmana ne dovodi se u pitanje zapovjedni lanac kako je predviđeno u člancima 5. i 7. te operativni zahtjevi misije EUSEC RD Congo, uključujući kompatibilnost opreme i interoperabilnost njezinih timova.
               6.   Rashodi su prihvatljivi od dana stupanja na snagu ove Odluke.”;

               (5)

               umeće se sljedeći članak:
               „Članak 9.a
               Projektna jedinica
               1.   Misija EUSEC RD Congo ima projektnu jedinicu za utvrđivanje i provedbu projekata. Misija EUSEC RD Congo prema potrebi olakšava projekte koje provode države članice i treće države u okviru njihove nadležnosti u područjima povezanima s misijom EUSEC RD Congo i koji služe kao potpora njezinim ciljevima, te pruža savjete u vezi s tim projektima.
               2.   Podložno stavku 3., EUSEC RD Congo ovlašten je zatražiti financijske doprinose država članica ili trećih država radi provedbe projekata koji na dosljedan način nadopunjuju druga djelovanja misije EUSEC RD Congo ako je projekt:

                           (a)

                           predviđen u financijskom izvještaju koji se odnosi na ovu Odluku; ili

                           (b)

                           integriran tijekom mandata putem izmjene financijskog izvještaja na zahtjev voditelja misije.

                     Misija EUSEC RD Congo s tim državama sklapa aranžman kojim se posebno uređuju specifični načini postupanja sa svim pritužbama trećih strana u pogledu štete nastale zbog djelovanja ili propuštanja misije EUSEC RD Congo prilikom upotrebe sredstava koja su te države stavile na raspolaganje. Ni Unija ni VP ni u kojem slučaju ne odgovaraju državama doprinositeljicama za djelovanja ili propuste misije EUSEC RD Congo prilikom upotrebe sredstava koja su te države stavile na raspolaganje.
               3.   Financijski doprinosi trećih država projektnoj jedinici podliježu prihvaćanju od strane PSO-a.”;

               (6)

               članak 13. mijenja se kako slijedi:

                           (a)

                           stavak 1. zamjenjuje se sljedećim:
                           „1.   VP je ovlašten trećim državama povezanima s ovom Odlukom, prema potrebi i u skladu s potrebama misije, dostaviti klasificirane podatke i dokumente EU-a do razine ‚CONFIDENTIEL UE/EU CONFIDENTIAL’, koji su nastali za potrebe misije, u skladu s Odlukom Vijeća 2013/488/EU (3).

                              (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).”"
						;

                           (b)

                           stavak 5. zamjenjuje se sljedećim:
                           „5.   VP može delegirati ovlasti iz stavaka od 1. do 4., kao i mogućnost sklapanja dogovora iz stavaka 2. i 3., osobama pod njegovom nadležnošću i/ili voditelju misije.”;

               (7)

               u članku 17. drugi stavak zamjenjuje se sljedećim:
               „Primjenjuje se do 30. lipnja 2015.”.
         Članak 2.
   Ova Odluka stupa na snagu na dan donošenja.
   Primjenjuje se od 1. listopada 2014.

      Sastavljeno u Bruxellesu 25. rujna 2014.

            Za Vijeće

            Predsjednica

         F. GUIDI

      (1)  Odluka Vijeća 2010/565/ZVSP od 21. rujna 2010. o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo) (SL L 248, 22.9.2010., str. 59.).

      (2)  Odluka Vijeća 2013/468/ZVSP od 23. rujna 2013. o izmjeni i produljenju Odluke 2010/565/ZVSP o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo) (SL L 252, 24.9.2013., str. 29.).


title: 2014/733/EU: Odluka Vijeća od 8. listopada 2014. o potpisivanju, u ime Europske unije, i o privremenoj primjeni Sporazuma o partnerstvu u održivom ribarstvu između Europske unije i Republike Senegala i njegova Protokola o provedbi

text:
               23.10.2014

               HR

               Službeni list Europske unije

               L 304/1

         ODLUKA VIJEĆA
   od 8. listopada 2014.
   o potpisivanju, u ime Europske unije, i o privremenoj primjeni Sporazuma o partnerstvu u održivom ribarstvu između Europske unije i Republike Senegala i njegova Protokola o provedbi

      (2014/733/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Europska unija i Republika Senegal su u pregovorima dogovorile Sporazum o partnerstvu u održivom ribarstvu (dalje u tekstu „Sporazum”) i Protokol o provedbi Sporazuma o partnerstvu (dalje u tekstu „Protokol”), kojima se plovilima Europske unije odobravaju ribolovne mogućnosti u vodama koje se, u pogledu ribarstva, nalaze pod suverenitetom ili jurisdikcijom Republike Senegala.

               (2)

               Nakon završetka pregovora Sporazum i Protokol parafirani su 25. travnja 2014.

               (3)

               Sporazumom se izvan snage stavlja prethodni sporazum sklopljen između vlade Republike Senegala i Europske ekonomske zajednice o ribolovu uz senegalsku obalu (1) koji je stupio na snagu 1. lipnja 1981.

               (4)

               Člankom 17. Sporazuma odnosno člankom 12. Protokola predviđa se njihova privremena primjena od datuma njihova potpisivanja.

               (5)

               Trebalo bi potpisati Sporazum i njegov Protokol.

               (6)

               Kako bi se osiguralo ponovno započinjanje ribolovnih aktivnosti plovila Unije, trebalo bi privremeno primjenjivati Sporazum i njegov Protokol, do dovršetka postupaka potrebnih za njihovo sklapanje,

         DONIJELO JE OVU ODLUKU:
   Članak 1.
   Potpisivanje, u ime Europske unije, Sporazuma o partnerstvu u održivom ribarstvu između Europske unije i Republike Senegala i njegova Protokola o provedbi, odobrava se, podložno sklapanju navedenih Sporazuma i Protokola.
   Tekstovi Sporazuma i Protokola priloženi su ovoj Odluci.
   Članak 2.
   Predsjednika Vijeća ovlašćuje se da odredi osobu(-e) ovlaštenu(-e) za potpisivanje Sporazuma i Protokola u ime Unije.
   Članak 3.
   Sporazum se privremeno primjenjuje, u skladu s njegovim člankom 17., od datuma njegova potpisivanja (2) do dovršetka postupaka potrebnih za njegovo sklapanje.
   Članak 4.
   Protokol se privremeno primjenjuje, u skladu s njegovim člankom 12., od datuma njegova potpisivanja (3) do dovršetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 8. listopada 2014.

            Za Vijeće

            Predsjednik

         M. LUPI

      (1)  Sporazum između vlade Republike Senegala i Europske ekonomske zajednice o ribolovu uz senegalsku obalu (SL L 226, 29.8.1980., str. 17.).

      (2)  Glavno tajništvo Vijeća objavit će datum potpisivanja Sporazuma u Službenom listu Europske unije.

      (3)  Glavno tajništvo Vijeća objavit će datum potpisivanja Protokola u Službenom listu Europske unije.


title: 2012/106/EU: Odluka Vijeća od 14. prosinca 2011. o potpisivanju, u ime Unije, i privremenoj primjeni Sporazuma između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije

text:
               11/Sv. 118

               HR

               Službeni list Europske unije

               205

         32012D0106

               L 057/14

               SLUŽBENI LIST EUROPSKE UNIJE

         ODLUKA VIJEĆA
   od 14. prosinca 2011.
   o potpisivanju, u ime Unije, i privremenoj primjeni Sporazuma između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije
   (2012/106/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               S obzirom na gospodarsku važnost izvoza motornih vozila i njihovih dijelova i komponenata u Rusku Federaciju za Uniju, te kao rezultat pregovora o pristupanju Ruske Federacije Svjetskoj trgovinskoj organizaciji (WTO), prema izvješću Radne skupine za to pristupanje, sustav ulaganja u automobilski sektor koji primjenjuje Ruska Federacija, kako je izmijenjen 24. prosinca 2010., može se primjenjivati do 1. srpnja 2018. pod određenim uvjetima.

               (2)

               Postoji rizik da sustav ulaganja Ruske Federacije u automobilski sektor može dovesti do preseljenja proizvodnje dijelova i komponenata motornih vozila iz Unije zbog obveza nametnutih ulagačima u okviru takvog sustava koje se odnose na ispunjavanje zahtjeva u pogledu lokalnog sadržaja i lokalizacije proizvodnje.

               (3)

               U kontekstu pregovora o pristupanju Rusku Federacije WTO-u, Komisija je, u ime Unije, pregovorima dogovorila Sporazum o trgovini dijelovima i komponentama motornih vozila između Europske unije i Ruske Federacije („Sporazum”) kojim se uspostavlja mehanizam naknade kako bi se osiguralo da se uvoz dijelova i komponenata motornih vozila iz Unije u Rusku Federaciju ne smanji kao rezultat primjene sustava ulaganja u automobilski sektor.

               (4)

               Sporazum bi trebalo potpisati. Sporazum bi trebalo primjenjivati privremeno, do dovršetka postupaka za njegovo sklapanje,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Vlade Ruske Federacije o trgovini dijelovima i komponentama motornih vozila između Europske unije i Ruske Federacije odobrava se u ime Unije, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma u ime Unije.
   Članak 3.
   U skladu s člankom 13. stavkom 3. Sporazuma, on se privremeno primjenjuje od dana pristupanja Ruske Federacije WTO-u do dovršetka postupaka za sklapanje Sporazuma (1).
   Članak 4.
   Ova Odluka stupa na snagu na dan donošenja.

      Sastavljeno u Ženevi 14. prosinca 2011.

            Za Vijeće

            Predsjednik

         M. NOGAJ

      (1)  Datum od kojeg će se Sporazum privremeno primjenjivati objavit će Glavno tajništvo Vijeća u Službenom listu Europske unije.


title: Odluka Vijeća (EU) 2015/1522 od 14. rujna 2015. o utvrđivanju stajališta koje treba zauzeti u ime Europske unije u okviru Odbora za javnu nabavu o pristupu Republike Moldove Revidiranom sporazumu o javnoj nabavi

text:
               15.9.2015

               HR

               Službeni list Europske unije

               L 239/144

         ODLUKA VIJEĆA (EU) 2015/1522
   od 14. rujna 2015.
   o utvrđivanju stajališta koje treba zauzeti u ime Europske unije u okviru Odbora za javnu nabavu o pristupu Republike Moldove Revidiranom sporazumu o javnoj nabavi
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Republika Moldova je 7. siječnja 2002. podnijela zahtjev za pristup Revidiranom sporazumu o javnoj nabavi („Revidirani SJN”).

               (2)

               Obveze Republike Moldove u pogledu područja primjene utvrđene su u njezinoj konačnoj ponudi koja je 27. svibnja 2015. podnesena strankama Revidiranog SJN-a.

               (3)

               Konačnom ponudom Republike Moldove predviđa se širok obuhvat subjekata središnje i nižih razina vlasti te drugih subjekata koji posluju u sektorima komunalnih usluga, robe, građevinskih usluga i drugih usluga. Ona je stoga zadovoljavajuća i prihvatljiva. Uvjeti pristupa Republike Moldove, kako su navedeni u Prilogu ovoj Odluci, bit će odraženi u odluci Odbora za javnu nabavu („Odbor SJN-a”) o pristupu Republike Moldove.

               (4)

               Očekuje se da će se pristupanjem Republike Moldove Revidiranom SJN-u dati pozitivan doprinos daljnjem otvaranju tržišta javne nabave na međunarodnoj razini.

               (5)

               Člankom XXII. stavkom 2. Revidiranog SJN-a predviđa se da svaki član WTO-a može pristupiti Revidiranom SJN-u pod uvjetima koje treba dogovoriti između tog člana i stranaka, pri čemu se takvi uvjeti navode u odluci Odbora SJN-a.

               (6)

               Stoga je potrebno utvrditi stajalište koje treba zauzeti u ime Unije u okviru Odbora SJN-a u vezi s pristupom Republike Moldove,

         DONIJELO JE OVU ODLUKU:
   Članak 1.
   Stajalište koje treba zauzeti u ime Unije u okviru Odbora za javnu nabavu jest da treba odobriti pristup Republike Moldove Revidiranom sporazumu o javnoj nabavi, podložno posebnim uvjetima pristupa navedenima u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 14. rujna 2015.

            Za Vijeće

            Predsjednik

         J. ASSELBORN

      PRILOG

         UVJETI EU-a ZA PRISTUP REPUBLIKE MOLDOVE REVIDIRANOM SJN-u
          (1)

      Nakon pristupa Republike Moldove Revidiranom SJN-u, odjeljak 2. točka 2. („Javni naručitelji država članica EU-a na razini središnje vlasti”) Priloga 1. Dodatku I. za Europsku uniju glasi kako slijedi:

                     „2.

                     Za robu, usluge, dobavljače i pružatelje usluga iz Izraela, Crne Gore i Republike Moldove nabava koju provode sljedeći javni naručitelji na razini središnje vlasti.”.

         (1)  Tajništvo WTO-a je u dogovoru sa strankama Revidiranog SJN-a izmijenilo numeraciju obvezujućih rasporeda područja primjene stranaka Revidiranog SJN-a. Numeracija koja se koristi u ovom Prilogu odgovara numeraciji iz zadnje ovjerene preslike obvezujućih rasporeda područja primjene stranaka Revidiranog SJN-a koje su stranke Revidiranog SJN-a službenom obaviješću dostavile WTO-u i dostupna je na: http://www.wto.org/english/tratop_e/gproc_e/gp_app_agree_e.htm#revisedGPA. Numeracija obvezujućih rasporeda područja primjene stranaka Revidiranog SJN-a koja je objavljena u SL L 68, 7.3.2014., str. 2. ne primjenjuje se.


title: 2014/570/EU: Odluka Europskog parlamenta od 3. travnja 2014. o zatvaranju računa Europske agencije za sigurnost zračnog prometa za financijsku godinu 2012.

text:
               5.9.2014

               HR

               Službeni list Europske unije

               L 266/186

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europske agencije za sigurnost zračnog prometa za financijsku godinu 2012.
   (2014/570/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za sigurnost zračnog prometa za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za sigurnost zračnog prometa za financijsku godinu 2012., zajedno s odgovorima agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 216/2008 Europskog parlamenta i Vijeća. (4) o osnivanju Europske agencije za sigurnost zračnog prometa, a posebno njezin članak 60.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A7-0221/2014),

               1.

               odobrava zatvaranje računa Europske agencije za zračnu sigurnost za financijsku godinu 2012.;

               2.

               nalaže svojem predsjedniku da proslijedi ovu Odluku izvršnom direktoru Europske agencije za sigurnost zračnog prometa, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 66.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 79, 19.3.2008., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2013/389/EU: Odluka Vijeća od 15. srpnja 2013. o imenovanju dvaju finskih članova Europskoga gospodarskog i socijalnog odbora

text:
               19.7.2013

               HR

               Službeni list Europske unije

               L 196/21

         ODLUKA VIJEĆA
   od 15. srpnja 2013.
   o imenovanju dvaju finskih članova Europskoga gospodarskog i socijalnog odbora
   (2013/389/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog finske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euroatom o imenovanju članova Europskoga gospodarskog i socijalnog odbora na razdoblje od 21. rujna 2010. do 20. rujna 2015. (1)

               (2)

               Nakon isteka mandata gđe Leile KURKI i gđe Marje-Liise PELTOLA, oslobodila su se mjesta dvaju članova Europskoga gospodarskog i socijalnog odbora,

         DONIJELO JE OVU ODLUKU:
   Članak 1.
   Gdin Timo VUORI, Chief Executive, ICC Finland i gđa Marianne MUONA, Director of FinUnions, ovime se imenuju članovima Europskoga gospodarskog i socijalnog odbora za preostalo razdoblje tekućeg mandata, koji traje do 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. srpnja 2013.

            Za Vijeće

            Predsjednik

         V. JUKNA

      (1)  SL L 251, 25.9.2010., str. 8.


title: Odluka Predsjedništva Europskog parlamenta od 16. lipnja 2014. o izmjeni Provedbenih mjera Statuta zastupnika u Europskom parlamentu

text:
               28.6.2014

               HR

               Službeni list Europske unije

               C 200/56

         ODLUKA PREDSJEDNIŠTVA EUROPSKOG PARLAMENTA
   od 16. lipnja 2014.
   o izmjeni Provedbenih mjera Statuta zastupnika u Europskom parlamentu
   (2014/C 200/02)
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o funkcioniranju Europske unije, a posebno njegov članak 223. stavak 2.,
   uzimajući u obzir Statut zastupnika u Europskom parlamentu (1),
   uzimajući u obzir članke 8. i 23. Poslovnika Europskog parlamenta,
   budući da:

               (1)

               U skladu s člankom 69. stavkom 2. Provedbenih mjera Statuta zastupnika u Europskom parlamentu (2) („Provedbene mjere”), maksimalan mjesečni iznos koji se isplaćuje za parlamentarnu pomoć indeksira se u skladu s prilagodbama primitaka od rada dužnosnika i ostalih službenika Europske unije.

               (2)

               Uredba (EU) br. 423/2014 Europskog parlamenta i Vijeća (3) koja je stupila na snagu 1. svibnja 2014. navodi da usklađivanje primitaka od rada i mirovina dužnosnika i ostalih službenika Europske unije za 2011. i 2012. godinu iznosi 0 % odnosno 0,8 %. Nadalje, kao dio političkog kompromisa za reformu Pravilnika o osoblju Europske unije i Uvjeta zaposlenja ostalih službenika Europske unije, odlučeno je da se primici od rada i mirovine za 2013. i 2014. neće mijenjati,

         DONIJELO JE ODLUKU:
   Članak 1.
   U članku 33. Provedbenih mjera stavak 4. zamjenjuje se sljedećim tekstom:

               „4.

               Od 1. srpnja 2012. maksimalan mjesečni iznos koji se isplaćuje za sve osobne suradnike iz članka 34. iznosi 21 379 EUR.”.

         Članak 2.
   1.   Ova Odluka stupa na snagu sljedećeg dana od dana objave u Službenom listu Europske unije.
   2.   Ova se Odluka primjenjuje od 1. srpnja 2012.

      (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta zastupnika u Europskom parlamentu (SL L 262, 7.10.2005., str. 1.).

      (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika Europskog parlamenta (SL C 159, 13.7.2009., str. 1.).

      (3)  Uredba (EU) br. 423/2014 Europskog parlamenta i Vijeća od od 16. travnja 2014. o usklađivanju s učinkom od 1. srpnja 2012. primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL L 129, 30.4.2014., str. 12.).